Gene Cockrell

Eugene Oliver Cockrell (født 10. juni 1934 i Pampa i Texas, død 16. mai 2020 i Decatur i Texas) var en offensive tackle i amerikansk fotball som spilte tre sesonger for New York Titans i American Football League (AFL). Han ble draftet av National Football Leagues Cleveland Browns i 28. runde av NFL Draft i 1957. Han spilte college football på University of Oklahoma og Hardin–Simmons University. Han spilte også en sesong for Saskatchewan Roughriders i Western Interprovincial Football Union (WIFU). Han ble innlemmet i Texas Panhandle Sports Hall of Fame i 2010.

Tidlig liv og college
Cockrell gikk på Pampa High School i Pampa i Texas.

Han spilte først college football for Oklahoma Sooners  på University of Oklahoma. På grunn av rodeojobben sin måtte han droppe ut av universitetet. Han begynte senere på skolen igjen, og spilte da for Hardin–Simmons Cowboys på Hardin–Simmons University etter noe overbevisning fra Sammy Baugh.

Profesjonell karriere
Cockrell ble draftet som #330 i NFL Draft i 1957 av Cleveland Browns, men spilte aldri kamper for laget. Han spilte tolv kamper for WIFUs Saskatchewan Roughriders i 1957, før han signerte med New York Titans i AFL og spilte for dem mellom 1960 og 1962.

Han døde 16. mai 2020 i Decatur i Texas, 85 år gammel.

Referanser

Eksterne lenker
Statistikker på Stats Crew

Offensive tackles i amerikansk fotball
New York Titans-spillere
Utøvere av amerikansk fotball fra USA
Personer fra Pampa i Texas